cyanic-selkie/wikianc huggingface dataset:
Star Wars: The Clone Wars (film)
Plot
Underwilens wurdt Rotta, de jonge soan fan 'e ynfloedrike gangster Jabba de Hutt, ûntfierd troch ûnbekenden, en Jabba freget de Jedi Oarder om help. Grutmaster Yoda en master Mace Windu twifelje oer it beskie dat se op dat fersyk jaan moatte, mar kânselier Palpatine wiist derop dat de Republyk net sûnder de goede wil fan 'e Hutts kin om't dyselden de hannelsrûtes troch de Bûtenrâne fan it Stjerrestelsel behearskje. Dit is neffens him in útlêzen kâns om dy goede wil te bemachtigjen. Der wurdt besletten dat Obi-Wan en Anakin stjoerd wurde sille, mei't (foar safier't men op Coruscant wit) de striid op Christophsis yn it foardiel fan 'e Republyk besljochte is. Der wurdt in boadskipper stjoerd om 'e nije opdracht oer te bringen.
Ear't se mei dy ynformaasje ûntkomme kin, wurdt Padmé ûntdutsen en finzen nommen. Greve Dooku seit dat der lieders fan 'e Konfederaasje fan Unôfhinklike Stelsels binne dy't har mar al te graach fan Ziro keapje wolle. Padmé manipulearret de robots dy't har sipiers binne lykwols ta it beäntwurdzjen fan in tafallige oprop fan 'e androïde C-3PO op har comlink. Dêrtroch slagget it har om in warskôging te jaan. C-3PO falt net folle letter de wente fan Ziro binnen mei in peloton kloansoldaten, dy't koarte metten meitsje mei de trewanten fan Ziro en de grouwe Hutt sels arrestearje. Ziro komt dan oan mei it ferhaal dat er inkeld oan 'e gearspanning meidien hat om't er dêrta mei deadsbedrigings twongen waard troch Dooku.
Sybrandy's Boarterspark
Trochstart
Lang om let kaam der ein july 2019 in rêdingsaksje foar it ferdivedaasjepark op gong op inisjatyf fan Sjerp Jaarsma, de eksploitant fan it strânpaviljoen en rekreaasjeterrein De Hege Gerzen. Dyselde rûsde dat er ferlet hie fan likernôch €500.000 om 'e oername, de ferhuzing fan it park nei De Hege Gerzen (4 km fierderop) en de algemiene kosten fan 'e trochstart fan te beteljen. Jaarsma hope it jild yn inkele wiken gearfandelje te kinnen, mar omskreau it proses as "in race tsjin 'e klok." Om mei-finansiers te finen, rjochte Jaarsma de Club fan 500 op, dy't er sels oantsjutte as 'De Rêders fan Sybrandy'. It wie de bedoeling dat ûndernimmers út Gaasterlân foar ien kear €500 oermakken; yn ruil dêrfoar soene se fiif tagongskaartsjes foar it libben ûntfange en nochris tweintich foar 2020. It idee efter de Club fan 500 wie dat de hiele ekonomy fan Gaasterlân profitearret fan it bestean fan Sybrandy's Boarterspark, dat in protte toeristen en deitoeristen nei de krite lûkt. Uteinlik soe Jaarsma mei dizze crowdfundingsaksje €120.000 of €130.000 byinoar bringe.
Star Wars: The Clone Wars (film)
Untfangst
In soad resinsinten hiene fierders krityk op 'e dialooch, dy't neffens Ebert beheind bleau ta "simplistyske útroppen". Claudia Puig fan 'e krante USA Today omskreau de dialooch as "ferstienne en waanwiis, wat ek in probleem is yn guon fan 'e live-action-ynkarnaasjes [fan Star Wars]". In protte kritisy fûnen ek de gefjochtssênes werheljend en sûnder spanning.
Kristustsjerke (Mainz)
Nijbou
As represintatyf tsjinwicht fan de katolike domtsjerke is de 80 meter hege koepel heger as de oare tsjerken en gebouwen fan de binnenstêd. De bou docht tinken oan de styl fan de Italjaanske heechrenêssânse.
Siegfried Reda
Reda studearre by Ernst Pepping en Hugo Distler oan de tsjerkemuzykskoalle yn Berlyn-Spandau. Hy waard organist yn Bochum, Gelsenkirchen en Berlyn. Yn 1946 late er it Institut für Evangelische Kirchenmusik yn Essen, dêr't er el les joech yn oargel en komposysje. Yn 1953 waard er direkteur tsjerkemuzyk oan de St.-Petri-Kirche yn Mülheim an der Ruhr.
Ferdrach fan Wenen oangeande ferkearstekens
Dykmarkearring
Alle wurden dy't op de weidek ferve binne, moatte in plaknamme of maklik werom te kennen wurden, lykas "STOP" of "TAXI", befetsje.
Ferkearsljochten
It Ferdrach bepaalt de kleuren fan ferkearsljochten en harren betsjuttings, plakken en doelen:
Marduk (band)
Marduk (ferneamd nei de Mesopotamyske god Mardûk) is in Sweedske blackmetalband yn 1990 oprjochte yn Norrköping. De band brocht yn 1992 syn debútalbum Dark Endless út. Marduk hat fjirtjin studio-albums en sân live-albums útbrocht.
Gloster Meteor
De Meteor wie de Britske tiidgenoat en tsjinhinger fan de Dútske Messerschmitt Me-262, dy't simmer 1944 troch de Luftwaffe yn gebrûk naam wie. De earste proefflechten wiene al yn 1943. De Dútske Me-262 hie twa ko-aksiale turbines en de Meteor twa sintrifugale turbines. It wie suver en allinne in ûnderskeppingsjager út reden fan it hege brânstofferbrûk. De Derwent-motoren ferbrûkten likernôch 1800 liter kerosine de oere. De earste Meteors waarden ynset tsjin de ûnbemanne V1 fleanende bommen. De Britten setten se net yn boppe Dútslân om foar te kommen dat der ien yn hannen fan de fijân komme soe; dêrom wie de Me-262 ek allinne aktyf boppe Dútslân.
Nei 1950 waard de Meteor technysk ynhelle troch nij ûnwurpen tastellen. Hy koe bygelyks net mear op tsjin de nije MiG-15's fan de Sovjets of de North American F-86 Sabre fan de Amerikanen dy't troch de lûdsbarriêre brekke koene. Pas mei de komst fan de Hawker Hunter yn 1954 soene de RAF en de BLu en de KLu supersoane fleantugen ta foldwaan krije.
Hubertus van Hove
thumb|Huib van Hove troch [[Johan Coenraad Hamburger]] Hubertus (Huib) van Hove (De Haach, 13 maaie 1814 - Antwerpen, 14 novimber 1864) wie in Nederlânsk keunstskilder. Hy skildere yn in romantysk-realistyske styl.
Mombasa
Skiednis
Op 28 novimber 2002 besochten moslim-ekstremisten fan Al-Qaida (om 'e nocht) om mei in loftdoelraket in Israelysk ferkearsfleantúch del te sjitten dat doe krekt opstige wie fan Moi International Airport. Tweintich minuten letter fûn der in selsmoardoanslach plak mei in bomauto by it Israelyske Paradise Hotel oan it strân fan Mombasa, wêrby't trije Israeliërs en tsien Kenianen de dea fûnen.
Bruorren Baldwin
Beropswrakselder Dean Roll (Shark Boy), sporte ûnder it gimmick "Dean Baldwin, de fyfde en minst bekende Baldwin-broer", yn 1997.
Hubert Humphrey
Fise-presidintskip
Benammen troch de slepende Amerikaanske dielname oan 'e Fjetnamoarloch keldere de populariteit fan it regear-Johnson yn 'e twadde helte fan 'e sechstiger jierren. Dat gie sa bot dat Johnson by de ferkiezings fan 1968 de foar Amerikaanske begripen skokkende beslissing naam om him as sittende presidint dy't noch in termyn regearje mocht, werom te lûken út 'e foarferkiezings. Normaal sprutsen soe Humphrey, as de sittende fise-presidint, yn sa'n sitewaasje in útsûnderlik goed útgongspunt hawwe om 'e Demokratyske foarferkiezings en de dêropfolgjende eigentlike presidintsferkiezings te winnen, mar troch it trelit tusken foarstanners fan 'e oarloch en anty-oarlochsaktivisten wie de Demokratyske Partij tsjin dy tiid sa tesplintere rekke, dat der fjouwer ûnderskate kampen bestiene wêrfan't net ien de kandidaat fan 'e oaren stypje woe. Humphrey hie der klauwen oan om 'e Demokratyske nominaasje yn 'e wacht te slepen (as Robert Kennedy, syn wichtichste rivaal, net yn juny 1968 fermoarde wie, hied er dat nei alle gedachten net oprêden), en by de presidintsferkiezings moast er it ôflizze tsjin 'e Republikein Richard Nixon.
Mülheim an der Ruhr
Mülheim is in stêd yn de Dútske dielsteat Noardryn-Westfalen. De stêd hie 169.917 ynwenners (2010). Mülheim is sûnt it jier 1908 in Dútske Großstadt.
Spectre (film út 2015)
Plot
Bond ûntkomt nauwerneed oan 'e dea en set de efterfolging yn op Sciarra, dy't útnaait. Op in plein wurdt de hiermoardner oppikt troch in helikopter, mar Bond kringt it tastel ek binnen foar't it wer opstiigje kin. Dêrnei ûntjout him in spektakulêre fjochtpartij yn 'e loft, wêrby't Bond op 't langelêst sawol Sciarra as de piloat út 'e helikopter smyt, dat se te pletter falle. Dêrnei nimt er sels de kontrôle oer it tastel oer en fljocht kalmkes fuort. By de fjochtpartij hat er Sciarra syn ring ôfpakt, dêr't in stilearre oktopus yn gravearre is.
Mei't Lucia him ferteld hat dat der noch dyselde jûns yn Rome in gearkomste fan 'e lieders fan 'e kriminele organisaasje plakfine sil om 'e gefolgen fan 'e dea fan Sciarra te bepraten, bejout Bond him dêrhinne en ynfiltrearret de gearkomste troch fertoan fan 'e ring fan Sciarra. It docht bliken dat de organisaasje folle grutter en gefaarliker is as Bond foar mooglik holden hie. Op 'e gearkomste is er tsjûge fan rapportearrings oer de fuortgong fan in plan om funksjonarissen fan 'e Wrâldsûnensorganisaasje (WHO) te eliminearjen om it monopoalje op kanker- en AIDS-medisinen yn Afrika yn 'e hannen te krijen, en oer de stân fan saken by de difyzje dy't him taleit op frouljushannel, wêrby't op 't aljemint brocht wurdt dat wrâldwiid al 160.000 froulju "yn 'e frijetiidssektor pleatst" binne. Bond ken de skimige lieder fan 'e organisaasje werom as Franz Oberhauser, in persoan út syn eigen persoanlike ferline. Sciarra, dy't opdracht hie om 'e Bleke Kening te fermoardzjen, wurdt datoangeande ferfongen troch de ûnmeilydsume hiermoardner Hinx.
Bond besiket Madeleine yn in lúkse klinyk op in berchtop, dêr't se as psychiater wurket. Sy wol lykwols neat fan har heit witte en hjit him om op te sokkebaljen en har gewurde te litten. Bond bliuwt yn har neite omhingjen, dêr't er opsocht wurdt troch in ûngerêste Q, dy't Bond warskôget dat er him net lang mear in hân boppe de holle hâlde kin. Bond langet him de ring fan Sciarra oer en freget him dêr ûndersyk nei te dwaan. As Q him mei in gondel wer ôfjout by de berch del, wurdt er folge troch in ûnbekende man. Hy makket inkele bange mominten troch ear't er oan syn efterfolger ûntsnappe kin. Underwilens wurdt Bond gewaar dat Madeleine troch in tal bewapene keardels û.l.f. Hinx út har kantoar ûntfierd wurdt, wêrnei't se mei har fuortriden yn in konfoai fan in trijetal auto's. Hy set yn in stellen fleanmasine de efterfolging yn en wit har te befrijen.
Mûne Van Hal
By de gefjochten yn de Twadde Wrâldkriich rekke de mûne skeind en yn 1957 ferlear de mûne syn kape en it wjukkenkrús. In part fan de wjukken wie al earder nei bliksemynslach ferwidere. In goede tsien jier letter waard besocht de mûne wer op te meitsjen, mar dat draaide op neat út.
Spectre (film út 2015)
Produksje
De kamerarezjy wie yn 'e hannen fan 'e Nederlanner Hoyte van Hoytema, en de filmmuzyk waard fersoarge troch Thomas Newman. De titelsong fan Spectre hiet Writing's on the Wall, en waard songen troch Sam Smith.
Dill (rivier)
thumb|Rin fan de Dill De Dill is in 55 kilometer lange sydrivier fan de Lahn, yn it westen fan de Dútske dielsteat Hessen. De Dill ûntspringt ûngefear 1,8 km noardwestlik fan Offdilln op de súdeastlike skeante fan de Haincher Höhe op sa'n 567 meter boppe seenivo en rint nei suden ta troch de Lahn-Dill-Kreis, lâns Dillenburg en Herborn. By Wetzlar mûnet er yn de Lahn út. De wichtichste sydrivieren fan de Dill binne de Dietzhölze by Dillenburg en de Aar by Herborn-Burg.
Winnetou 3. Teil
Plot
De beide bloedbruorren bejouwe har nei it kamp fan Wite Bizon, dêr't se it opperhaad fan 'e Jikarylla fierhinne witte te bepraten om him yn frede ûnder it bewâld fan 'e blanken del te jaan. Wite Bizon wol lykwols oerlizze mei syn soan, Flugge Poema, foar't er syn wurd jout. Underwilens wachtet Rollins Flugge Poema op en stekt dyselde dea mei it mês fan Winnetou, dat Winnetou by in gefjocht efterlitten hie yn 'e skonk fan ien fan Rollins syn mannen. Rollins bringt it lyk fan 'e jonge Yndiaan nei it kamp fan Wite Bizon ta, dêr't er fertelt dat er sjoen hat dat Winnetou him ûnferhoeds en sûnder reden fermoarde hat. Wite Bizon yt dy leagen foar sûkerswiet op en lit Winnetou en Old Shatterhand finzen nimme om harren te deadzjen. Se wurde lykwols op wûnderbaarlike wize rêden troch Sam Hawkens, waans stellen hynder in kiste mei fjoerwurk opbûn hie. As er it fjoerwurk ôfstekt, flechtsje de Jikarylla-krigers, dy't soks noch nea sjoen hawwe, yn panyk fuort.
Untfangst
De Westdútske filmkritisy wiene yn harren resinsjes oer it algemien loovjend oer ''Winnetou 3. Teil''. Neffens de Hamburger Morgenpost wie de film "wurklik prachtich makke." De Frankfurter Allgemeine Zeitung spriek sels fan "perfekt', en wie benammen ûnder de yndruk fan 'e pyrotechnyske effekten en de ûnderwetteropnamen. Ek de Evangelischer Filmbeobachter neamde "dit lêste diel fan 'e Winnetou-trilogy […] beslist it bêst slagge." Deselde resinsje stelde fierders: "De effektfolle ein roert it sentimint oan sûnder sentiminteel te wurden." Yn 1998 skreau Michael Petzel lykwols yn syn Karl-May-Filmbuch: "It lêste diel fan 'e Winnetou-trilogy is it swakste: fan 'e orizjinele roman is neat oerbleaun."
Resultaat
Yn augustus 1966 waard oan ''Winnetou 3. Teil'' de Goldene Leinwand takend, in Westdútske priis foar films dy't binnen in jier tiid troch mear as trije miljoen minsken yn 'e bioskoop sjoen wiene. Yn 1967 wûn de film ek de Bambi, in priis dy't útrikt waard foar de kommersjeel súksesfolste film fan it jier (yn West-Dútslân), yn dit gefal foar it jier 1966.
Deddo Hesselink
Biografy
Hesselink waard berne yn 1864 yn Zuidwending as soan fan lânbouwer Willem Jan Hesselink en Frouke Bosscher. Hy sette útein mei syn karriêre as amtner op de sekretary fan de gemeente Achtkarspelen. Op 6 maaie 1892 waard er beneamd ta boargemaster fan Finsterwolde. Fan 15 oktober 1896 oant 16 augustus 1930 wie er boargemaster fan It Bilt. Under syn Fryske amtsperioade wie Hesselink lid fan de ried fan tafersjoch fan de Coöperatieve Voorschotbank 'Het Bildt', foarsitter fan de faktekenkursus fan it Nutsdepartemint en konsul fan de ANWB.
Teïsme
Polyteïsme
Polyteïsme is it leauwen dat der mear as ien god bestiet. Ornaris giet it dêrby om in ferskaat oan goaden, dy't sammele binne yn in panteön. By polyteïsme wurdt ûnderskie makke tusken hurd polyteïsme, dat de goaden sjocht as selsstannige en ûnderskate wêzens, en sêft polyteïsme, dat de goaden beskôget as ferskillende manifestaasjes fan ien en deselde hegere macht. Fierdere ûnderferdielings binne:
Pat Nixon
Pat Nixon, berne as: Thelma Catherine Ryan (Ely (Nevada), 16 maart 1912 – Park Ridge (Nij-Jersey), 22 juny 1993), wie de frou fan 'e Amerikaanske presidint Richard Nixon. Hja wie second lady fan 'e Feriene Steaten (fise-presidintsfrou) fan 1953 oant 1961, en first lady fan 'e Feriene Steaten (presidintsfrou) fan 1969 oant 1974.
Église Saint-Jean (Caen)
Skiednis
Tsjintwurdich is de Saint-Jean ien fan de tsjerken fan de Sainte-Trinité-parochy fan Caen.
Liem
Yn 'e boaiem
Yn Fryslân komt liem ûnder oaren foar yn de ûndergrûn fan Gaasterlân as balstienliem, dy't troch it iis oandreaun waard yn it Saalienglasiaal. Yn Súd-Limboarch leit in grutte liemlaach oan de oerflak dy't troch de wyn ôfset waard yn kâldere temperatueren doe't der noch amper fegetaasje wie.
Apocalyptica
Skiednis
Yn earste ynstânsje spilen se benammen foar de lol covers fan Metallica. Nei harren suksesfolle earste album Plays Metallica by four sellos folge gau in twadde album: Inquisition symphony. Op dit album spylje se neist covers fan Metallica ek covers fan Sepultura, Slayer, Pantera en Faith No More. De band joech op dit album ek in yntree oan harren eigen wurk. Yn 1999 ferliet Antero Manninen de band en folle Perttu Kivilaakso syn plak op. It jier dêrnei kaam harren tredde album út: Cult. Dêr 't it twadde album ophold mei allinnich twa eigen nûmers, gie it tredde album fierder. Yn 2002 gie Max Lilja fuort en bleau de band noch út trije sellisten bestean.
Dark Funeral
Dark Funeral is in Sweedske blackmetalband yn 1993 oprjochte yn Stockholm. De band brocht yn 1996 syn debútalbum The Secrets of the Black Arts út. De teksten fan de band gean benammen oer satanisme, antykristendom, de dea, en de ein fan 'e tiden. Dark Funeral hat sân studio-albums en trije live-albums útbrocht.
George Crook
Tsjinst ûnder de Grutte Sû-Oarloch fan 1876
Under de simmerkampanje befocht er op 17 juny fan datselde jier, nei in eardere skermutseling yn 'e Slach by Prairie Dog Creek, de Lakota en Noardlike Sjajinnen fan it opperhaad Mâl Hynder yn 'e Slach oan de Rosebud. Om't er oan 'e ein fan dy fjildslach yn it besit fan it slachfjild efterbleau, bewearde er sels dat er in oerwinning boekt hie, mar histoarisy binne it deroer iens dat de Yndianen eins Crook syn opmars ta stilstân brocht en dêrmei syn troepen effektyf útskeakele hiene, wat harren by steat stelde om sûnder syn bemuoienis yn 'e Slach oan de Little Bighorn ôf te weven mei it Amerikaanske 7e Kavaleryrezjimint fan luitenant-kolonel George Armstrong Custer. Boppedat wiene it Crook syn Krieske en Sjosjoanske ferkenners dy't syn troepemacht yn 'e Slach oan de Rosebud trijeris fan 'e ûndergong rêden.
Casino Royale (film út 2006)
Produksje
Nei Die Another Day, út 2002, besleat Eon Productions, de filmstudio dy't de filmrjochten op 'e James Bond-franchise hat, om it mei Daniel Craig yn 'e rol fan geheim agint James Bond oer in hiele oare boech te goaien. Craig spile yn Casino Royale in hurdere, ûnmeilydsumere Bond, yn in reboot fan 'e filmsearje, dêr't tenei eltse foarm fan humor út ferwidere wie. De film wie in Britsk-Amerikaansk-Dútsk-Tsjechyske ko-produksje, dy't direkt basearre wie op 'e roman Casino Royale fan Ian Fleming út 1953.
European League follybal manlju 2006
Fyfte omloop
De wedstriden yn de fyfte omloop binne spile yn Rakvere, Estlân.
Abraham Bruinsma
Boaske Clara Maria Zijlstra op 8 juny 1790 en wie de soan fan Annastatius Bruinsma (Warkum, 17 jannewaris 1737 - Ljouwert, 2 septimber 1818). Oplaat ta arsjitekt, bekwame er him yn Parys en kaam yn 1789 werom en fêstige him nei syn trouwen op it bûten Sjoerdastate yn Gytsjerk. Troch meardere oankeapen fergutte hy it lângoed en soe dêr oant syn dea wenjen bliuwe. Yn de Frânske tiid wie hy adjunkt-maire yn Oentsjerk, en fierders kapitein fan de lânstoarm, auditeur fan de kriichsrie fan it 5de bataljon, lid fan Steaten fan Fryslân foar de stân fan de eigenierden, en assessor foar Tytsjerksteradiel. It gemeentebestjoer fan Ljouwert droech him yn 1808 op in tekening te meitsjen fan fjouwer earepoarten by gelegenheid fan de oankundige yntocht fan kening Loadewyk. Yn 1821 makke hy it bestek en seach ta by de opbou fan it slot fan baron fan Lijnden, grytman fan Opsterlân, yn Beetstersweach. Hy ûntwurp ek it plan fan de grutte sosjéteit yn Ljouwert.
Abraham (aartsfaar)
Abraham (Hebriuwsk אברהם) is in wichtich persoan yn it Alde Testamint en wurdt sjoen as de âldste aartsfaar fan it folk fan Israel. Syn ferhaal wurdt beskreaun yn it Bibelboek Genesis. Tegearre mei syn soan Izaäk en Jakob heart Abraham ta de aartsfaars, dy't de foarâlders fan de tolve stammen fan Israêl binne. Abraham wurdt yn de Bibelske tradysje yn it kristendom en it joadedom en ek yn de islaam as de oarspronklike foarâlder fan Israel beskôge. Dy trije godstsjinsten wurden dêrom ek as Abrahamityske godstsjinsten oantsjutten.
Philip Mechanicus (sjoernalist)
thumb|Philip Mechanicus Philip Mechanicus (Amsterdam, 17 april 1889 - Auschwitz, 12 oktober 1944) wie in Nederlânsk sjoernalist fan it Algemeen Handelsblad. Hy reizge as korrespondint nei ûnder oaren de Sovjet-Uny en Palestina.
Sjoernalist
Philip Mechanicus wie in soan fan Elias Mechanicus en Sarah Gobes. Hy waard opbrocht yn in húshâlding mei acht bern. Nei de legere skoalle gie Mechanicus oan it wurk by de administraasje fan it sosjaaldemokratyske deiblêd Het Volk, dêr't er him opwurke ta sjoernalist. Letter wurke er yn Nederlânsk-Ynje by de Sumatra Post en De Locomotief. Fan 1920 ôf siet er by de bûtenlânredaksje fan it Algemeen Handelsblad. Under de Dútske besetting waard it him ferbean as sjoernalist te wurkjen, lykas ek oare sjoernalisten fan Joadsk komôf.
Twadde Wrâldkriich
Op 8 maart 1944 waard Mechanicus op de trein nei Bergen-Belsen set en sân moanne letter, op 9 oktober 1944, op in straftransport fan 120 man nei Auschwitz-Birkenau, dêr't er op 12 oktober deasketten waard.
Gideon Samson
Karriêre
Njonken syn wurkpaad as skriuwer wie Samson ek in jier lang aktyf as kollumnist yn NRC Handelsblad. Hy skreau dêr op 'e efterside ûnder it pseudonym Menno Fernandes de kollumn De Scheids, wêryn't er syn ûnderfinings dielde as skiedsrjochter yn 'e legere difyzjes fan it Nederlânske amateurfuotbal. De stikjes ferskynden letter ek as in bondel by útjouwerij Podium. Yn 2014 hold Samson ûnder de titel Messen en Scharen Zijn Kindergevaren de jierlikse Annie M.G. Schmidtlêzing. Dêryn ferdigene er de stelling dat in berneboek allinnich goed is as it ek troch folwoeksenen wurdearre wurdt.
Ritueel
In ritueel (fan it Latynske ritualis, "it folgjen fan 'e ritus") of rite (fan it Latynske ritus, "gewoante") is in opienfolging fan hannelings, wêrby't it gean kin om uterings, gebearten en ferrjochtings, dy't útfierd wurde moatte op in beskate wize, op in beskaat plak, op in beskate tiid en yn in beskate folchoarder. Sokke rituelen kinne foarskreaun wêze troch de fan âlder op âlder oerlevere tradysjes fan in mienskip, lykas de oanhingers fan in religy, de leden fan in etnyske groep of de bewenners fan in plak.
Rituelen komme foar yn alle bekende minsklike maatskippijen. Bekende foarbylden binne net inkeld rituelen fan ferearing, offerrituelen en sakraminten fan organisearre religyen en kulten, mar bgl. ek oergongsrituelen (doop, besnijenis, ûntgriening, trouwerijen), deaderituelen (begraffenis, kremaasje), rituelen fan boetedwaning, reinigingsrituelen, eden fan trou en oare eedôflizzings, wijings, kroanings en ynauguraasjes. Sels aldendeiske hannelings lykas fûstkjen en oare wizen fan begroeting kinne omskreaun wurde as rituelen.
Yn 'e wittenskiplike kontekst wurde rituelen yn 'e sosjology en antropology omskreaun as alle aktiviteiten (yn 'e sin fan opienfolgings fan hannelings) dy't, alteast foar in bûtensteander, yrrasjoneel, ûnfoarsisber en/of ûnlogysk lykje. Yn 'e psychology wurdt de term 'ritueel' soms brûkt yn 'e poer technyske sin foar weromkearende gedrachspatroanen dy't troch minsken systematysk brûkt wurde om eangst foar te kommen of te neutralisearjen. Yn dy sin kin in ritueel in symptoom wêze fan in twangneuroaze.
Pasjkov-hûs
Eigeners
Nei't de Sovjet's yn 1921 sa'n 400 oare partikuliere bibleteken konfiskearre hie, waarden dy oan it museum tafoege. Al it oare waard út it museum ferwidere en tenei bleau allinne de bibleteek yn it museum, dy't doe de namme Lenin Bibleteek krige. Tsjintwurdich is it Pasjkov-hûs noch jimmeroan in bibleteek.
Mardi Gras
Mobile
Mobile, oan 'e súdkust fan 'e Amerikaanske steat Alabama, waard yn 1702 stifte as de earste haadstêd fan 'e Frânske koloanje Louisiana. Hoewol't it Mardi Gras fan New Orleans folle bekender is, makket Mobile der oanspraak op dat de Mardi Gras-fiering dêre de âldste is, mei't de earste fiering datearret fan 1703.
Pieter Vries (politikus)
Hy waard berne yn de gemeente Gruttegast as soan fan mûnder Bartele Vries (1889 -1920) en Maartje Noordhoff (1887-1955). Yn 1934 begûn er syn amtlike karriêre by de gemeentesekretary fan de buorgemeente Achtkarspelen. Yn 1940 makke er de oerstap nei de gemeente Kollumerlân en Nijkrúslân dêr't er begûn as twadde amtner op de sekretary en it brocht ta haadkommys. Yn april 1946 waard Vries de gemeentesekretaris fan Barradiel en yn july 1957 folge syn beneaming ta boargemaster fan de gemeenten Goudswaard, Nieuw-Beijerland en Piershil (Hoekse Waard). Nei goed 40 jier yn oerheidstsjinst gie er yn desimber 1976 fanwegen sûnensproblemen mei earder pensjoen. Dêrnei ferhuze Vries nei Veenendaal en mids 1992 ferstoar er yn de âldens fan 76 jier.
Barend Leonardus Hendriks
Wurken
In karút:
Miesfûgels
De miezen of miesfûgels (wittenskiplike namme: Paridae) binne in famylje fan fûgels yn it skift fan de moskeftigen (Passeriformes). De famylje telt sa'n 65 soarten ferdield oer 14 skaaien. De miezen binne lytse ta middelgrutte, linige fûgels dy't op it hiele Noardlike healrûn plus hiel Afrika foarkomme. It lytste lid (fjoerkrúnmies, sawat 9 cm) en it grutste lid (grûnmies, likernôch 20 cm) fan de famylje binne gjin typyske miezen, en waarden eartiids ta de famyljes fan de goudtoefkes resp. de kriefûgels rekkene. De oare miezen binne tusken 11 en 15 cm grut. De pongmiezen, de langsturtmiezen en it burdmantsje, hearre net ta de famylje fan de miesfûgels, mar foarmje aparte famyljes: resp. de Remizidae, Aegithalidae en Panuridae.
Lisboksstâl
In lisboksstâl is in type stâl foar it hâlden fan kij, benammen foar de melkfeehâlderij. Yn sa'n stâl rinne de bisten los om op in flier fan betonnene roasters mei skreven deryn dêr't de dong en jarre trochhinne falle, yn 'e twa oant trije meter djippe jarrekolk ûnder de flier. Soms hat sa'n stâl ek in tichte flier mei automatyske mjukserij dy't de dong nei in jarrekolk ta skoot. It wurd 'lisboksstâl' ferwiist nei it feit dat der foar alle kij in saneamde lisboks beskikber is. Dat is in langwerpige romte oan 'e sydkant fan of midden op 'e roasters, fan likernôch 1.10 m breed en 2.40 m lang dêr't in bist lizzen gean kin om út te rêsten, te sliepen of gewoan te wjerkôgjen. Sokke lisboksen hawwe in stek oan 'e foarkant, sadat kij der mar op ien manear yn kinne. Se binne fierders sa koart dat de kont fan 'e ko justjes oer de râne hinne útstekt; dat komt foar dat de ko yn 'e lisboks skyt of miicht en soarget derfoar dat de dong en jarre op 'e roasters delkomt. Foarhinne hiene lisboksen gewoan in betonnene flier, mar tsjintwurdich binne se út it eachpunt fan bistewolwêzen oer it algemien tarist mei in 2 sm tsjûke rubberne matte, oerdutsen mei in laagje seachsel of soms sân.
Sint-Kwintentsjerke (Mainz)
Ynterieur
It grutte 7 meter hege en goed 3 meter brede skilderij fan de Himelfeart fan Marije fan Franz Anton Maulbertsch út 1758 yn it noardlike sydskip, komt oarspronklik út in yn 1781 ophefte Mainzer abdij en hong sûnt 1802 yn de tsjin it ein fan de Twadde Wrâldkriich ferneatige Sint-Emmeranustsjerke. Ek de rokoko preekstoel is ôfkomstich út de Sint-Emmeranustsjerke. Fan de yn 1942 ferneatige Kristoffeltsjerke is in piëta út 1470 oanwêzich. Yn de Krúskapel hinget in goatyske krúsifiks út it begjin fan de 15e iuw; de korpus is opfallend om't de krusige Jezus liket te glimkjen. De barokke sydalters binne ôfkomstich út de parochytsjerke fan it Mainzer stedsdiel Bretzenheim, dy't ym 1899 de alters oernommen hie fan de Leaffrouwetsjerke fan Oberwesel.
Wray (Kolorado)
Wray is in plak (city) in de Amerikaanske steat Kolorado. It plak heart bestjoerlik ûnder Yuma County.
National Book Award
De priis, fan $ 10.000, is allinne ornearre foar Amerikaanske steatsboargers; it wurk moat yn it Ingelsk skreaun wêze en yn de Feriene Steaten útjûn wêze.
Seus
Berte
Kronos hie nammentlik in profesij heard dat er troch syn soan ûnder fuotten helle wurde soe, krekt sa't hysels syn eigen heit Uranus ûnder fuotten helle hie. Doe't Seus op it punt stie om berne te wurden, woe Reä him rêde fan it lot fan syn bruorren en susters, en mei help fan Gaia betocht hja in plan om dat te dwaan. Hja befoel fan Seus yn in grot (de saneamde 'Grot fan Seus') op 'e berch de Ida op it eilân Kreta. Neitiid lange hja in stien mei in ruft deromhinne oan Kronos oer, dy't dy fuortendaliks trochslokte.
Dessau
Sport en rekreaasje
De Jeropeeske kuierrûte E11 rint troch Dessau. De E11 rint fan De Haach nei it easten ta oant de grins Poalen/Litouwen.
Lêste Glasiaal
Argeology
Ut argeologysk eachpunt foel de Lêste Glasiaal yn it Paleolitikum en it iere Mesolitikum. Doe't de glasiaal begûn, wie Homo sapiens, de moderne minske, yn syn fersprieding beheind ta Afrika, en brûkte er ark dat ferlykber wie mei it ark dat ek oare minskesoarten brûkten, lykas de neändertalers yn Jeropa en de Homo erectus yn Aazje. Under de Lêste Glasiaal migrearre Homo sapiens nei Jeraazje en Austraalje, en mooglik úteinlik ek nei de Amearika's, hoewol't de krekte datearring fan dy lêste migraasje kontroversjeel is. Omtrint 40.000 jier lyn stoar de neändertaler út of waard er troch Homo sapiens assimilearre (ek wer in kontroversjeel punt). Argeologyske en genetyske gegevens lykje oan te jaan dat de wichtichste populaasjes paleolityske minsken de glasiaal oerlibben yn gebieten dy't licht beboske wiene, dêr't se yn lytse groepkes relatyf fier útinoar wennen.
Swahily (taal)
It Swahily (Swahily: Kiswahili) is in Bantoe-taal dy't fan oarsprong sputsen waard troch de Swahily, in folk dat lânseigen is yn East-Afrika, oan 'e kust fan 'e Yndyske Oseaan. Yn 'e koloniale perioade hat it gebrûk fan dizze taal him lykwols oant fier yn it Afrikaanske binnenlân ta útwreide. It Swahily is hjoed de dei in offisjele taal yn Kenia, Tanzania, Oeganda en dielen fan 'e Demokratyske Republyk Kongo. It nau besibbe Komoreesk, de nasjonale taal fan 'e Komoaren en Majot, wurdt soms as in dialekt fan it Swahily beskôge. Der binne sa'n 5 miljoen minsken dy't it Swahily as memmetaal sprekke, mar mooglik wol oant 150 miljoen minsken dy't it as twadde taal oanleard hawwe.
Taalgebiet
It Swahily is lânseigen oan 'e Swahilykust, in stripe lân yn East-Afrika by de kust fan 'e Yndyske Oseaan lâns, dy't rint fan súdlik Somaalje fia Kenia en Tanzania nei noardeastlik Mozambyk. Ek de eilannen foar dy kust, wêrûnder Sansibar, hearre ta it taalgebiet fan it Swahily. Datselde gou foarhinne foar de trije eilannen fan 'e Komoaren en it Frânske oerseeske gebietsdiel Majot, mar it Komoreesk, dat dêr de memmetaal fan hast de hiele befolking is, wurdt tsjintwurdich yn 'e regel as in selsstannige taal los fan it Swahily sjoen. In stik fan 'e noardpunt fan it grutte eilân Madagaskar wurdt noch wol ta it taalgebiet fan it Swahily rekkene.
Tal sprekkers
Neffens gegevens út 2007 wiene der doe likernôch 5 miljoen minsken dy't it Swahily as memmetaal sprutsen, benammen yn 'e kustregio's fan Kenia en Tanzania. Yn Tanzania hat likernôch 80% fan 'e befolking it Swahily oanleard as twadde taal, en foar Kenia jilde datoangeande ferlykbere sifers. Yn Oeganda is it gebrûk fan it Swahily as lingua franka beheind ta de noardlike parten fan it lân, mei't de Baganda, dy't fierwei de grutste etnyske groep yn it suden fan Oeganda foarmje, it ornaris net machtich binne. (De reden dêrfoar is dat der yn it noarden in protte lytsere folken libje, dy't foar ûnderlinge kommunikaasje op in mienskiplike taal oanwiisd binne, wylst de Baganda sa'n grutte groep foarmje dat se net folle kommunikaasje mei oare groepen nedich binne.)
Jûkatan (skiereilân)
Geografy
De ûndergrûn fan suver it hiele skiereilân bestiet út kalkstien. Alle rivieren streame der ûnder de grûn, troch grotten dy't troch eroazje yn 'e kalkstien útsliten binne. Der binne yn it gebiet ek in protte sinkgatten te finen, dy't krektlyk troch rein yn 'e kalkstien útsliten binne; sokke sinkgatten wurde yn Spaansk cenotes neamd. In protte fan 'e cenotes, dy't foar de befolking as saden fungearje, steane ûndergrûnsk mei-inoar en mei rivieren yn ferbining. In grut part fan Jûkatan (benammen de súdlike grinsgebieten) wurdt noch altyd oerdutsen troch it grutste ûnoantaaste tropysk reinwâld fan Midden-Amearika.
Skiednis
De Spaanske conquistadores besochten Jûkatan foar it earst yn 1527 te feroverjen. Francisco de Montejo krige dêrfoar in offisjele opdracht fan Karel V, mar syn earste ekspedysje rûn op in mislearring út. Yn 1531 kearde er werom en fêstige in basis op 'e kust fan Campeche, wêrnei't er syn soan Francisco de Montejo y León útstjoerde om 'e oerweldiging fan it binnenlân te foltôgjen. Montejo de Jongere wist de freedsume lânseigen befolking lykwols sa tsjin him yn it harnas te jeien, dat er yn 1535 mei alle oare Spanjerts fan it skiereilân ferdreaun waard.
Ekonomy
Histoarysk sjoen waard op it Jûkatanskiereilân sûnt de Spaanske ferovering yn 'e sechstjinde iuw benammen oan feehâlderij fan fleiskij dien, en fierders oan boskbou en de bou fan chicle (in natuerlike grûnstof foar de produksje fan kaugom) en henequen (in soarte agave). Yn 'e 1970-er jierren kaam oan dy lânbou fierhinne in ein doe't der syntetyske materialen beskikber kamen dy't sawol chicle as henequen ferfongen.
Ziro de Hutt
Fiktive biografy
Geandewei de Kloane-oarloggen komt de Grutte Hutt Ried ta de konklúzje dat it foar harren te gefaarlik is om Ziro oan syn lot oer te litten, syn kennis fan 'e ynterne wurking fan harren beried yn acht nommen. Dêrom nimme se de preemjejager en hierling Cad Bane yn 'e earm, dy't se betelje om Ziro út te brekken. Mei in team dêr't Aurra Sing ek wer diel fan útmakket, fiert Bane in oanslach op 'e Galaktyske Senaat op Coruscant út, wêrby't ferskate senators yn gizeling nommen wurde. Op dy wize witte se Ziro te befrijen, wêrnei't se him oerdrage oan 'e Grutte Hutt Ried. De glûpske Ziro wit ek oan 'e Hutts te ûntkommen, werby't er de argiven fan 'e Hutt Ried stelt. Neitiid siket er beskûl op Teth, mar yn 21 f.Sl.Y. betellet Jabba Sy Snootles om syn omke dea te sjitten en de argiven werom te heljen.
Taal
Ziro wie de earste Hutt yn 'e Star Wars-franchise dy't Basaalsk (werjûn as Ingelsk) spriek, de lingua franca fan it Stjerrestelsel, ynstee fan it fiktive Hutteesk. Oarspronklik wie dat net sa bedoeld, mar hied er Hutteesk yn in lyts mikrofoantsje sprekke moatten, wêrnei't in fertaalapparaat syn wurden omsette yn Basaalsk. Dat idee waard lykwols skrast om't de produsinten fan Star Wars: The Clone Wars (2008) bang wiene dat de jongere sjoggers net begripe soene wat it fertaalapparaatsje wie.
Nieuw Friesland
Nieuw Friesland wie in ûnôfhinlik kultureel wykblêd dat fan ein april 1945 oant maart 1949 bestie.
FrieslandCampina
Undernimmingsstruktuer
It haadkantoar fan FrieslandCampina is fêstige yn Amersfoart. Yn 2012 hie de ûndernimming yn Fryslân noch fêstigings yn Drachten, Dronryp, Gerkeskleaster, Ljouwert, Warkum en Wolvegea. Anno 2018 hat de ûndernimming wrâldwiid 23.769 wurknimmers, rekkene neffens gemiddelde yn FTE (d.w.s. omrekkene yn foltiidsbanen). Yn Nederlân wurken yn 2018 7.701 minsken by FrieslandCampina. Bekende merknammen fan 'e ûndernimming binne Friesche Vlag, Vivit, Valess, Optimel en Milner.
Aktiviteiten
FrieslandCampina produsearret (bewurke) molke, poppe- en berne-iten, suveldranken, tsiis, bûter, rjemme, slachrjemme, molkpoeier, yochert en neigesetsjes lykas fla en pudding. Ek yngrediïnten út suvel dy't foar oare itenswaren bedoeld binne, hearre ta it assortimint. Fruchtesoppen en fruchtedrankjes waarden foarhinne ek troch FrieslandCampina produsearre en ferkocht ûnder de merknamme Riedel, mar dy waard yn 2017 ferkocht.
George Maduro
Maduro waard berne op Kurasau en wie it iennichst bern fan de Sefardysk-Joadske Joshua Maduro en Rebecca Levy. Yn 1926 waard er nei De Haach stjoerd, dêr't er nei de 5de en 6de klas fan de legere skoalle gie en dêrnei nei it gymnasium. Yn 1934 sette er út ein mei de stúdzje rjochten yn Leien. By Keninklik Beslút nûmer 30 fan 21 novimber 1939 waard Maduro beneamd ta reserve-twadde luitenant by de Kavalery.
Rol yn de Twadde Wrâldoarloch
Doe't Maduro yn septimber 1943 allieërde piloaten oer Spanje nei it Feriene Keninkryk holp te ûntkommen, waard er ferred. It slagge him wer en ûntsnap en fannijs by it ferset te gean. Hy waard lykwols nochris arrestearre troch de Gestapo en bedarre yn in finzenis yn Saarbrücken. Dêrwei waard er oerbrocht nei it konsintraasjekamp Dachau. Krekt foar de befrijing fan it kamp troch Amerikaanske troepen, stoar er yn de âldens fan 28 jier. Hy waard beïerdige op it begraafplak fan it kamp.
Bôgesjitten op de Paralympyske Simmerspullen 1980
Teams
{| width=60%
Gladiator (film út 2000)
Plot
Kommodus soe tocht hawwe dat it publyk him dan wol tsjin Maskimus keare soe, mar neat is minder wier, en de generaal wurdt no priizge as 'Maksimus de Genedige'. Kommodus siket Maksimus jitris op 'e arenaflier op en besiket him mei manipulaasje ta in oanfal op himsels te bringen troch pynlike opmerkings oer syn frou en soan te meitsjen. Mar Maksimus wit dat er, omjûn troch leden fan 'e Pretoriaanske Garde, gjin skyn fan kâns hat om 'e keizer te deadzjen, en keart Kommodus de rêch ta. Hy beseft dat er miskien te hastich west hat troch de foarstellen fan Lusilla ôf te wizen. As er fan Sisero, syn eardere oppasser út 'e tiid doe't er noch ofsier wie, fernimt dat syn legioenen him noch altyd trou binne en fuortby Rome yn Ostia legere binne, stjoert er Sisero mei in boadskip nei Lusilla ta. Dyselde besiket Maksimus op 'e nij op, en bringt diskear senator Grachus mei, de lieder fan 'e opposysje tsjin Kommodus yn 'e Romeinske Senaat. Se prate ôf dat Grachus Maksimus frijkeapje sil, wêrnei't Maksimus út Rome ûntsnappe, nei Ostia ride en syn legioenen ophelje sil om Kommodus ôf te setten. Dêrnei sil er de macht oerdrage oan 'e Senaat.
Kommodus sjocht no in kâns om 'e goedkarring fan it miene folk te winnen troch Maksimus yn in gefjocht yn 'e arena fan it Kolosseum te ferslaan en te deadzjen. Om't er der wol wis fan wêze wol dat er winne sil, stekt er de generaal foarôf ferriedlik mei in dagge djip yn 'e side, sadat er stadichoan deabliedt. Nettsjinsteande syn fatale ferwûnings wit Maksimus de keizer by harren swurdgefjocht lykwols te ûntwapenjen. Kommodus ropt dêrop de Pretoriaanske Garde te help, mar de kommandant, generaal Kwintus, wegeret yn te gripen. Dêrop hellet Kommodus deselde dagge wer foar it ljocht dêr't er Maksimus earder mei ferwûne hat, mar as er syn fijân dêrmei te liif giet, driuwt Maksimus it wapen by de keizer sels yn 'e kiel en deadet him. Nei't er opdracht jûn hat om Grachus en de oerlibjende gladiators fan Proksimo frij te litten en politike herfoarmings troch te fieren, beswykt Maksimus oan 'e wûne dy't Kommodus him tabrocht hat. Op Lusilla har fersyk drage de gladiators, Grachus, Kwintus en Lusius Fearus syn stoflik omskot mei eare út 'e arena wei, mar it lyk fan Kommodus litte se lizze.
Historisiteit
It personaazje fan Maksimus is net histoarysk, mar liket eleminten te ferienjen fan ferskate histoaryske figueren:
Opbringst
Gladiator brocht yn 'e bioskopen yn 'e Feriene Steaten en Kanada $187,7 miljoen op, en yn alle oare lannen en territoaria $269,9 miljoen. Wrâldwiid kaam de opbringst dêrmei út op $457,6 miljoen. Ofset tsjin it budget fan $103 miljoen betsjut dat in winst fan $357,3 miljoen, hoewol't dêr de marketingkosten noch wol ôf moatte.
Poppo fan Burmania
Hy hie in nau kontakt mei de Oranjes en de Nassaus. Poppo benammen bekend fan syn deiboek Enege gedenckwerdege geschiedenissen, dêr't er de perioade 1622-1674 as militêr yn beskriuwt.
B Is for Bigfoot
B Is for Bigfoot is in koart ferhaal fan it fantasysjenre, skreaun troch de Amerikaanske auteur Jim Butcher. De titel betsjut: "B stiet foar bigfoot". It ferhaal is skreaun yn it ik-perspektyf, en makket diel út fan 'e urban fantasyrige The Dresden Files. Yn 'e ynterne gronology fan dy searje spilet it tusken de foarfallen yn 'e romans Fool Moon en Grave Peril. Yn B Is for Bigfoot wurdt de help fan tsjoender en privee-detektive Harry Dresden ynroppen troch in sasquatch, waans heal-minsklike soan problemen hat op skoalle.
Ynhâld
As er it foarfal yn him omgean lit, fynt Harry dat Coach Pete der wat al te gau by wie. Hy siket de man op, dy't, sa't er al fermoede, gjin minske blykt te wêzen. It is in svartálfr, in soarte fan dwerch út Svartálfheim. Dat binne geduchte wêzens, dêr't Harry it leaver net mei oan 'e stôk krije wol. As er de svartálfr oansprekt op syn hâlden en dragen, fertelt dy him dat hy as beskermer oannommen is fan 'e beide bruorren, dy't ek in boppenatuerlike âlder hawwe. Mei makket er Harry dúdlik dat er net tastean sil dat Harry yngrypt yn 'e sitewaasje, om't, sa seit er, Irwin goed is foar de beide bruorren. As Harry dêr tsjinyn leit dat de beide bruorren net goed binne foar Irwin, seit de svartálfr dat dat syn probleem net is. Harry driget de mishanneling fan Irwin troch de beide bruorren oan te jaan by de skoallieding, mar de svartálfr seit dat dat er him dêr gjin soargen oer makket, om't de âlden fan 'e beide jonges tsien kear safolle finansjele stipe oan 'e skoalle jouwe as Irwin syn mem. Harry beseft dat op in priveeskoalle lykas dizze de misdragings fan 'e beide bruorren wierskynlik yndie mei de mantel der leafde bedutsen wurde sille.
Nimr al-Nimr
Libben
Nimr al-Nimr waard yn 1959 berne yn 'e stêd Al-Awamiyah, yn 'e Eastlike Provinsje fan Saûdy-Araabje, net fier fan 'e kust fan 'e Perzyske Golf. Hy wie in lid fan 'e ûnderdrukte sjiïtyske minderheid yn 'e Eastlike Provinsje, en studearre tsien jier lang yn 'e Iraanske haadstêd Teheran. Letter learde er ek oan in religieuze skoalle yn Syrje. Nei syn weromkear yn syn heitelân begûn Al-Nimr him yn te setten foar de rjochten fan 'e sjiïten dêre. Teffens bekritisearre er de tastân yn oare dielen fan it Midden-Easten, lykas yn Bachrein, dêr't de sjiïtyske mearderheid fan 'e befolking ek wreed ûnderdrukt wurdt troch in lytse sûnnityske elite. Al-Nimr neamde de Saûdyske steat "yn 't bysûnder reäksjonêr", en stelde dat der ferlet is fan "agitaasje" om dêr feroaring yn te bringen. Yn 2008 sei er fierders dat de Feriene Steaten en de sjiïten yn it Midden-Easten natuerlike bûnsgenoaten binne, mei't har beider tinken grûne is yn rjocht en frijheid, yn tsjinstelling ta dat fan 'e sûnniten. Benammen fan 2008 ôf wûn Al-Nimr grutte oanhing ûnder de sjiïtyske jongerein fan 'e Eastlike Provinsje, wat nei alle gedachten yn hege mjitte bydroegen hat oan reäksje fan 'e Saûdyske autoriteiten op syn aktivisme.
Adria Airways
Adria Airways, foarhinne Inex-Adria Airways, is de grutste loftfeartmaatskippij fan Sloveenje. De thúshaven fan it bedriuw is de lofthaven fan Ljubljana, dêr't it eltse wike sa'n 170 flechten wei útfiert nei benammen fakânsjebestimmings oan 'e Middellânske See. Adria Airways makket diel út fan 'e loftfeartalliânsje Star Alliance.
Nei 2000
Desimber 2004 waard Adria lid fan Star Alliance, de grutste loftfeartalliânsje yn 'e wrâld.
Cornelis Broekema
Cornelis Broekema (Wageningen, 13 desimber 1883 - 10 juny 1940) wie in lânboukundige.
Sauna
Der besteane tsjintwurdich twa soarten sauna's: tradisjonele sauna's, dêr't streekrjocht de lucht opwaarme wurdt, en ynfrareadsauna's, dêr't objekten lykas stiennen of stikken houtskoal opwaarme wurde, dy't dan de lucht opwaarmje. De temperatuer yn in moderne drûge sauna kin oprinne oant boppe de 100º C, wat inkeld ferdroegen wurde kin om't de luchtfochtichheid keunstmjittich tige leech holden wurdt; as der mear wetter yn 'e lucht sitte soe, soe dat by sa'n temperatuer begjinne te sieden.
Finding Dory
Plot
Dory wurdt fan in merkje foarsjoen en yn 'e karantêneseksje fan it akwarium pleatst. Dêr komt se yn 'e kunde mei de grommelige oktopus Hank, waans noartske hâlding in gouden hert ferberget. It merkje fan Dory jout oan dat se trochstjoerd wurde sil nei in iepenbier akwarium yn Cleveland (Ohio). Fanwegen traumatyske ûnderfinings yn 'e fisk-yt-fiskwrâld fan 'e iepen oseaan wol Hank neat leaver as yn in akwarium wenje, dêr't er op fêste tiden fuorre wurde sil en gjin gefaar rinne sil om sels foer foar in grutter bist te wurden. Mei't de meiwurkers fan it akwarium fan doel binne om him wer út te setten yn see, praat er mei Dory ôf om fan merkje te wikseljen as er har helpt om har âlden te finen.
Yn in sêne dy't folget nei ôfrin fan 'e ôftiteling berikt de tankbinde út Finding Nemo, dy't noch altyd fêstsit yn 'e no mei algen oerdutsen plestik pûden, Kalifornje in jier nei't se de Stille Oseaan oerdreaun binne. Se wurde úteinlik fûn en út 'e pûden befrijd troch meiwurkers fan it Marine Life Institute.
Distribúsje
De distribúsje fan Finding Dory waard fersoarge troch Walt Disney Pictures fia syn distribúsjepoat Walt Disney Studios Motion Pictures. De film gie op 8 juny 2016 yn premiêre yn it El Capitan Theatre yn Los Angeles en iepene op 17 juny yn 'e Amerikaanske bioskopen. Dêrby waard de haadfilm foarôfgien troch in koarte film fan 'e Pixar Animation Studios, Piper, dy't regissearre wie troch Alan Barillaro. It soundtrackalbum fan Finding Dory waard op 14 juny 2016 útbrocht troch platemaatskippij Walt Disney Records. De film kaam op 25 oktober fan dat jier beskikber as digitale download en ferskynde op 15 novimber op dvd en blu-ray.
Mooglik ferfolch
Yn juny 2016 sei regisseur Andrew Stanton oer in mooglik ferfolch op Finding Dory dat er it nea útslute soe, hoewol't dêr gjin direkte plannen foar wiene. Hy ferwiisde nei de Toy Story-franchise foar hoe't de yntroduksje fan nije personaazjes liede koe ta de útwreiding fan in tekenfilmwrâld.
Terminator: Dark Fate
Produksje
Terminator: Dark Fate waard regissearre troch Tim Miller nei in senario fan David S. Goyer, Justin Rhodes en Billy Ray op basis fan in idee fan Cameron, Goyer, Rhodes, Charles H. Eglee en Josh Friedman. As produsinten wiene Cameron en Ellison by it projekt belutsen foar de filmstudio's Paramount Pictures, Skydance Media, 20th Century Fox, TSG Entertainment, Lightstorm Entertainment en it Sineeske Tencent Pictures. Terminator: Dark Fate wie dêrmei in Amerikaansk-Sineeske ko-produksje. Foar de film wie in budget beskikber fan $185 oant 196 miljoen. De kamerarezjy wie yn 'e hannen fan Ken Seng, en de filmmuzyk waard fersoarge troch de Nederlanner Tom Holkenborg, better bekend as Junkie XL.
Westerwâlde (gemeente)
It besjen wurdich
Bourtange is in restaurearre fêsting dy't oanlein is yn de tiid fan de opstân tsjin Filips II fan Spanje.
Bôgesjitten op de Paralympyske Simmerspullen 1984
De Paralympyske Simmerspullen fan 1984 waarden yn twa ferskillende lannen organisearre. Dit wie foaral te witen oan de Amerikaanske handikaptensport Organisaasjes en de wize fan Fûnsenwinnen. Mei namme de Amerikaanske Rolstoelsport Organisaasje woe sa’n soad ynfloed ha en sporters op de Spullen, dat it foar de oare Organisaasjes (Blinen, Spastisy en Amputearden) net te akseptearjen wie. Dizze trije nasjonale organisaasjes besletten dêrop mei ynstimming fan de 3 ynternasjonale Organisaasjes: IBSA (Blinnen), CP-ISRA (Spastysksi) en ISOD (Amputearden) om de Paralympyske Spullen yn New York, de Feriene Steaten te hâlden fan 16 juny oant 30 juny 1984, sûnder de rôlstoelsporters. Dy krigen in Spullen fan 23 july 1984 oant 1 augustus 1984 yn Stoke Mandeville.
Dûbelde FITA Omloop yntegrearre
{| width=60%
Pieter Groenier
Libben
Groenier wie de jongste soan fan akteur Ben Groenier en Mary Smithuysen. Groenier wie in healbroer fan Benita en programmamakster/regisseur Germaine Groenier. Doe't er 18 jier wie hie er in lytse rol yn Hippolytus fan Euripides. Groenier folge goed in jier toanielskoalle en die fan 1971 ôf mei oan teater-, radio-, film-, en telefyzjeproduksjes, lykas Sil de Strandjutter (1976) en de film Ademloos.
Coward of the County (liet)
Kontroverse
Der wurdt wol beweard dat de trije "Gatlin-jonges" út 'e tekst fan Coward of the County in ferwizing is nei sjonger Larry Gatlin en syn beide bruorren. Skriuwer Billy Ed Wheeler ûntstried dat, mar Gatlin sei yn 2016 yn in fraachpetear yn it praatprogramma fan Adam Carolla dat de oare skriuwer, Roger Bowling, om in him ûnbekende reden wrok tsjin him koestere, dêr't er ek by oare gelegenheden blyk fan jûn hie. Sjonger Kenny Rogers liet yn 1991 yn The Billboard Book of Number One Country Singers optekenje dat hy him yn 1979 ûnbewust west hie fan 'e konneksje tusken de tekst fan it liet en Larry Gatlin en syn bruorren, en dat er oars de skriuwers frege hie in oare namme te betinken. Nettsjinsteande de kontroverse joech Larry Gatlin Coward of the County in positive resinsje, om't er fûn dat it gewoan in goed liet wie.
Act of Settlement
De wet
De Act of Settlement is hjoed-de-dei noch hieltyd ien fan de wetten dy't de troanopfolging fan it Feriene Keninkryk, allyk as dy fan de oare lannen fan it Britske Mienebêst, regelet. De wet kin net feroare of oanpast wurde troch de parleminten fan elts fan dy lannen, of it moast wêze dat alle oare lannen der mei ynstimme, om't de kroan de steatshaad fan al dy lannen is.
Klaverbank
Fossilen
Op de Klaverbank binne fossile dinosauriërs fûn, resten fan Iguanodontia. Dy soene dêr lykwols earst yn de iistiden telâne kaam wêze troch gletsjers fan de Skotske iiskape.
USS Nevada (skip út 1916)
Bou en skaaimerken
De kyl fan 'e USS Nevada waard lein op 4 novimber 1912 op 'e skipswerf fan 'e Fore River Shipbuilding Company yn Quincy yn Massachusetts, dêr't it skip op 11 july 1914 te wetter litten waard. De bou fan 'e USS Nevada koste $5.895.000, wat yn dy tiid in reuseftich fermogen wie. As marineskip wie de USS Nevada swier bepânsere, en it skip wie bewapene mei tsien 14 inch (356 mm)-kanonnen, en dêropta mei ferskate mindere wapens. It skip hie in lingte fan 178 m, in breedte fan 26 m en in djipgong fan 8.70 m. De topsnelheid bedroech 20,5 knopen, oftewol 38 km/h.